b'\n_START_ARTICLE_\nElse Theill S\xc3\xb8rensen\n_START_PARAGRAPH_\nElse Theill S\xc3\xb8rensen f. Else Lundberg Nielsen (27. april 1941 i Skive \xe2\x80\x93 5. maj 2012 smst) var en dansk politiker som har repr\xc3\xa6senteret Det Konservative Folkeparti i Folketinget 1987-1990 og igen fra 2001.\n_START_SECTION_\nBiografi fra Folketingets hjemmeside\n_START_PARAGRAPH_\nElse Theill S\xc3\xb8rensen, lektor._NEWLINE_Det Konservative Folkeparti \xe2\x80\x93 Folketingsmedlem for Viborg Amtskreds 8. sept. 1987-11. dec. 1990 og fra 20. nov. 2001._NEWLINE_F\xc3\xb8dt 27. april 1941 i Skive, datter af overassistent Svend Nielsen og sygehj\xc3\xa6lper Karen Correll Lundberg._NEWLINE_Skive Nordre Skole og Skive S\xc3\xb8ndre Skole 1948-56. Student Viborg Katedralskole 1959. Cand.mag. (mat., fys. og kemi) Aarhus Universitet 1959-66._NEWLINE_Timel\xc3\xa6rer/adjunkt Skive Seminarium, 1963-73. Adjunkt Mors\xc3\xb8 Gymnasium, 1967-68 Undervist ved Danmarks L\xc3\xa6rerh\xc3\xb8jskole 1970-76. Adjunkt/lektor ved Skive Gymnasium fra 1968. Lektor og adm. inspektor ved Skive Gymnasium 1980-87._NEWLINE_Kredsformand Skivekredsen 1982-84, amtsformand 1984-87. Medl. af ligningskommissionen i Skive 1986-90 og af Skatteanken\xc3\xa6vnet i Skive 1990-2001, formand 1998-2001._NEWLINE_Medlem af bestyrelsen for Gymnasieskolernes L\xc3\xa6rerforening 1973-74 og formand for Gymnasieskolernes Inspektorforening 1986-87. Medlem af bestyrelsen for Foreningen af Danske Skatteanken\xc3\xa6vn fra 1998._NEWLINE_Redakt\xc3\xb8r og medforfatter af\xc2\xa0\xc2\xbbTal og M\xc3\xa6ngder\xc2\xab, regnebogssystem for folkeskolens 1.-10. klasse._NEWLINE_Partiets kandidat i Skivekredsen 1986-92 og i Thistedkredsen fra 1992.'